GiliGold/VAD_KnessetCorpus huggingface dataset:
אגאי יחזקאל:
 אדם וקהילה דגנית סנקר שהייתה מנכ"לית משרד הקליטה בעברה
אגאי יחזקאל:
 יש לנו את תחום האסטרטגי-פילנתרופי, המגזר השלישי, יגאל גורביץ, ודיור אביאל פיינסמקר, הוא גם כן היה סמנכ"ל במשרד ראש הממשלה, הוא עומד בראש צוות הדיור והבינוי
אגאי יחזקאל:
 וכמובן, יש לנו את כל העולם של החשבות, תקציבים וכל הדברים האחרים
אגאי יחזקאל:
 זאת השיטה שאנחנו עובדים
אגאי יחזקאל:
      כל צוות כזה עובד מול מספר משרדי ממשלה רלוונטיים
אגאי יחזקאל:
 לדוגמה באדם וקהילה של דגנית אז הוא עובד מול משרד החינוך, משרד הפנים, משרד הרווחה, הבריאות
אגאי יחזקאל:
 מיכל עובדת מול עולמות הכלכלה, האוצר וכדומה
אגאי יחזקאל:
 משרד החקלאות והאנרגיה לדוגמה פה בתוך הסיפור הזה
אגאי יחזקאל:
 ולכל אחד יש את ה -POC שלו, וכלפי מטה אנחנו מחזיקים שורה של - - - צוות התיישבות שמורכב מנציגים לצורך העניין שעובדים אצלנו אבם הם עובדים מול היישובים, כדי שדברים יעברו מהר ותיווצר אינטראקציה
אגאי יחזקאל:
      מעבר לדבר הזה מינינו שורה של רכזי תקומה, 50 במספר, כמעט לכל יישוב יש לו נציג שהוא רכז תקומה שהוא, לצורך העניין, הכתובת שלנו לדברים שהם ongoing, לשוטף, דברים יזרמו, הוא יציף אלינו בעיות, אנחנו מציפים אליו בעיות, כדי לייצר אינטראקציה הדוקה יותר, ככה בנויה המנהלת
אגאי יחזקאל:
      אז ככה אנחנו עובדים ואני יכול להגיד לך יושב-הראש, רק לעניין השאלות שאתה שאלת, העבודה עם משרדי הממשלה, בהגדרה, אני אומר את זה פה, טובה
אגאי יחזקאל:
 צריך להגיד את זה
אגאי יחזקאל:
 אנחנו המנהלת היא מנהלת תכנון ותיאום, אנחנו לא זרוע ביצוע
אגאי יחזקאל:
 אז כל מה שאתה רואה כאן שהוא ברמת ביצועים אנחנו עושים דרך משרדי הממשלה
אגאי יחזקאל:
 זה יכול להיות דרך החטיבה להתיישבות לצורך העניין, בהסתדרות לצורך העניין
אליהו מרידור:
מה הרציונל? יש את מנהל התכנון, אז למה?
אגאי יחזקאל:
לא לא, החטיבה להתיישבות היא זרוע ביצוע
אליהו מרידור:
אני הייתי שמח דווקא להתעדכן שאתם גם כן זרוע ביצוע שלא משתמשת במשרדים הממשלתיים כצינור ביצוע למימוש התוכניות
אליהו מרידור:
 כי אז גם האחריות השילוחית יש לה יותר כתובות ואז דברים נופלים בין הכיסאות ואז גם תקציבים עלולים להתבלבל ואז יפסידו את ייעודם כתוספתיים שלשמה הוקמה המנהלת
אגאי יחזקאל:
אז אני אסביר, במתח האדיר של הבניה, אני אזכיר שאנחנו חודשיים וקצת באוויר, ואיסוף כוח האדם, והמתח של הזמן למול מה שקורה לנו עם מפונים
אגאי יחזקאל:
 דיברת על זה קודם וגם אלון על המשמעות של המהירות בין אם זה לצאת מהמלון ודברים כאלה
אגאי יחזקאל:
 לא הייתה דרך אחרת שנישען על מכרזים קיימים לצורך העניין, ונגיד כמו לדוגמה במשרד השיכון או במכרזים פתוחים מול קבלנים, אחרת לא היית רואה שום דבר
אליהו מרידור:
מה אדוני עשה לפני שהוא הגיע לתקומה? ישר מהצבא?
אגאי יחזקאל:
הייתי תת אלוף בצבא 31 שנים, ואחרי זה הייתי מנכ"ל של כחול לבן שנתיים כשבני הקים את המפלגה, תפקיד אדמיניסטרטיבי לא פוליטי
אגאי יחזקאל:
 ויש לי עדיין שתי חברות שהשקעתי והעברתי את הפעילות שלהן, חברות שעוסקות בעיקר בייעוץ אסטרטגי ביטחוני, וחלקן בתשתיות
אגאי יחזקאל:
 אין שום ניגוד עניינים, בדקו אותי, הפכו אותי מהרגליים
אליהו מרידור:
בטוח, בטוח, אני רק רוצה להסב את תשומת ליבך, אני אגיד לך למה שאלתי אותך
אליהו מרידור:
 אני אתן לך דוגמה קטנה, המשרדים הרלוונטיים המעורבים בהעסקת עובדים הגיעו למסקנה שלכל הפחות כל עוד שממשלת ישראל, לתסכולינו, לא נענתה לבקשתי וגוררת רגליים ועדיין לא החליטה באופן ברור ומוכרז אם היא מכניסה פלסטינאים או לא
אליהו מרידור:
 זה הדיון
אליהו מרידור:
      אני ביקשתי שכל עוד שלא מקבלים החלטה לכל הפחות, בוודאי לחקלאים העונתיים שקורסים והנזק שהם סופגים באופן טבעי הושת על המשק, לכל הפחות שלתקופה הקרובה אנחנו נכניס עובדים זרים חלף פלסטינאים
אליהו מרידור:
      לאחר אינספור דיונים ותחנונים ועשרות שעות של שיחות, חלקן קשות, מה שהגביר לי את היבלת במיתרי הקול, הואילו ונעתרו לבקשתי, צמצמו אותה להכנסת 1,000 עובדים זרים חלף פלסטינאים לטובת הדרים, ועונתיים
אליהו מרידור:
      אתה יודע כמה זמן, אם אנחנו נספור בשעות, כמה מאות שעות של דיונים וטיובים רק על פרסום הוראת שעה? עוד לא אמרתי כתיבת נוהל, להכנסת 1,000 עובדים זרים שאמורים להיות כבר תוספתיים הואיל וביולי מדינת ישראל החליטה שיש עוד הגדלת מכסה של 9,000 לחקלאות
אליהו מרידור:
 מתוכם אני מבקש 1,000 עובדים חלף פלסטינאים בשביל לנסות לצמצם במשהו את הנזק
אליהו מרידור:
 מסביב לשעון במלוא מובן המילה, זאת אומרת אני מניח שאם לא הייתי דתי אז גם בשבת היינו עושים את זה
אליהו מרידור:
 אבל אנחנו עושים את זה יום ולילה
אליהו מרידור:
      הם עוד לא מצליחים שיגיעו לנוסח שיסכימו עליו הסמנכ"לים, המנכ"ל, עם מנהלת האגף והעוזרת הבכירה והרמ"ד של העוזר עם הדוברת
אליהו מרידור:
 ואתה רוצה לשקם את המדינה ואת כל חבל הארץ הזאת באמצעות אותם משרדים? ודיברתי איתך רק על משרד החקלאות ורק על 1,000 עובדים
אליהו מרידור:
 לא אמרתי לך שניתן אישור חריג להבאת עובדים במסגרת B2B, שהוא נוגד את כל התהליכים הבירוקרטיים בהבאת עובדים ב-G2G
אליהו מרידור:
 אתה יודע כמה עובדים הגיעו לבניין מאז? תעריך
אליהו מרידור:
 נפתחה ממכסה שערורייתית בכמות המוגבלת שלה, שערורייתית
אליהו מרידור:
 של 10,000 עובדים
אליהו מרידור:
 שערורייתי
אליהו מרידור:
 כמה הגיעו? אגב תכף נגמרת המניה, תכף כבר אי אפשר להביא לא לחקלאות ולא לבניה
אליהו מרידור:
 כמה?
אגאי יחזקאל:
2,000?
אליהו מרידור:
אני חושב שקצת הגזמת, בכל זאת, אתה יודע כמה תאגידים יש? הם גם מתפרנסים מזה בסוף, הם לא פילנתרופים
אליהו מרידור:
 אז כמה? תנסה לדייק
אגאי יחזקאל:
חצי?
אליהו מרידור:
 אפס
אליהו מרידור:
 הבנו? אפס עובדים
אליהו מרידור:
 אפס עובדים כי עד שמוצאים נושא שיש גמירות הדעת לגביו, אז האוצר לא מסכים, ואם הוא כן אז צריך לעבור את משרד העבודה, ואם היה לנו מזל והשר נדרש לעניין והנחה בהתאם אז צריך לעבור למשרד המשפטים, ואז זה נכנס למשרד עצמו
אליהו מרידור:
 ובוא תשב רק לכתוב נוהל, נוהל
אליהו מרידור:
      אתה מגיע מעולם הירארכי, אבל מדיד, אתה בודק תפוקה
אליהו מרידור:
 יש סיבה, יש תוצאה, הטלת משימה, יש לך X זמן, אל תספר לי מה עשית בדרך בשביל להביא תוצאה
אליהו מרידור:
 יודע? לא יודע? פשוט
אליהו מרידור:
 לא יודע, תזוז, מתקדמים הלאה
אליהו מרידור:
 במשרדי הממשלה זה לא עובד ככה
אליהו מרידור:
 זה לא עובד ככה
אליהו מרידור:
 אם אתה רוצה באמצעותם לשקם את החבל הזה, מראש אני אומר לך, נכשלתם
אליהו מרידור:
 אתם חייבים להיות פרויקטורים נשכניים, עם עוצמות ותקציבים אבל גם בעלי כושר ביצוע הלכה למעשה, לא להסתפק בהחלטות
אליהו מרידור:
 הנה יש לנו פה קבלן תשתיות, יש לך להלין משהו על מה שאני אומר?
דוד אזולאי:
קוראים לי דוד אולניק, אני קבלן תשתית, חבר באיגוד בוני הארץ, וגם חבר במועצת המובילים שיש לי גם חברה להובלה
דוד אזולאי:
 רק לסבר לך את האוזן יושב-הראש, היום אנחנו עובדים בדורות, עושים דרך פטרולים וגדר חדשה בברור חייל, בארז, נתיבי העשרה, מבקיעים ושובה, אנחנו התחלנו לעבוד
דוד אזולאי:
 אנחנו כרגע עובדים עם 50% מהכוח שלנו
אליהו מרידור:
הבנתי, שאלה, אני רוצה להתקדם
דוד אזולאי:
רק אני אגיד לך
אליהו מרידור:
לא זה סתם
אליהו מרידור:
 האמת שלך פשוט שורפת לי את הנשמה
דוד אזולאי:
אין מה לעשות אזה מה? אני אסע לכותל לשים פתק?
אליהו מרידור:
לא, אתה צודק, אני רק אנסה רגע לקדם את זה
דוד אזולאי:
אנחנו, בשביל להיות שותפים שלהם עד היום אנחנו לא קיבלנו שום עובד מהשבת השחורה הזאת
דוד אזולאי:
 אין לנו עובדים עד היום ואנחנו צריכים עובדים מקצועיים שיודעים לעבוד על שופל, על באגר, אין לנו
דוד אזולאי:
 זאת אומרת הוא יש לא את הכלים, יש את הכסף, יש את הכול, אבל בסוף הם צריכים אותנו, אנחנו יודעים להזיז הרים
דוד אזולאי:
בזמנו כשהיו את הקרוואנים בשנות ה-70 נתנו לנו להביא את העובדים ישירות, היום ההתאחדות שלנו יכולה לעלות על המטוס, לנסוע לקניה, לנסוע לגאנה, לנסוע לאפריקה ולהביא את 10,000 העובדים שחסרים לנו היום
דוד אזולאי:
 ואין לנו עובדים, אין עם מה לעבוד
דוד אזולאי:
 ואני בכל פעם בא לדיונים האלה, ובכל פעם אני מלין על העניין
דוד אזולאי:
 וחסרים לנו 3,000 נהגי סמיטריילרים, והשרה יודעת מזה והיא לא נמצאת פה לצערי הרב
דוד אזולאי:
      בנו שני נמלים חדשים יושב-הראש, אני לא חושב שיהיה אפשר להוציא סחורות מהם כשנהיה ב- full capacity כשהמדינה בעזרת השם תחזור לעצמה, ושבאמת נבנה את העוטף ויצטרכו פה ברזל ויצטרכו בטון ויצטרכו משאיות, ומי כמוך יודע
דוד אזולאי:
      היום אנחנו עובדים בעוטף ואנחנו עושים את המקסימום כדי לעבוד, ולא עם כלים שלנו דרך אגב כי 80 כלים שלנו מגויסים
דוד אזולאי:
 ואני מדבר בשם הקבלנים הקטנים שאני שומע אותם, והבינוניים, והגדולים גם בירושלים
דוד אזולאי:
 בירושלים הקבלנים עומדים אדוני יושב-הראש
דוד אזולאי:
 אני אתן לך דוגמה שיש לנו פרויקט באדם לעשות עבודה מאוד מורכבת שם, משרד השיכון רוצה לפתוח את השכונה בלי המכון טיהור שאנחנו עושים שם הוא לא יכול לפתוח את השכונה
דוד אזולאי:
 אז מאיימים עלינו שיחלטו לנו את הערבות, סילוק יד, אבל אין עובדים ואין כלים, הם יודעים שאנחנו במלחמה, מישהו לא נופל לו האסימון פה שאנחנו במלחמה, הכלים שלנו מגויסים, העובדים שלנו מגויסים, הנהגים שלנו מגויסים
דוד אזולאי:
      אתה יודע, אני בכל פעם בא אליך לוועדה הזאת, אין לנו עובדים
דוד אזולאי:
 בזמנו אריק שרון בקרווילות, הביאו לנו להביא את העובדים, עבדנו יום ולילה, אני בתור בחור צעיר ניהלתי עבודה, עבדנו יום ולילה, הגענו לתוצאות
אליהו מרידור:
אדון אולניק תודה רבה לך, תחלק את זה לשני חלקים
אליהו מרידור:
 החלק הראשון אם יש צורך בעובדים, החלק השני איך להביא אותם? אז מה שמדבר מר אולניק זה שתת הענף שלו, שקיים כבר אני לא זוכר כבר כמה, אולי ששה דיונים אני סביב הנושא הזה, אולי יותר? עדיין לא מקבל מכסה
אליהו מרידור:
 אני מבקש לשאול במקביל לזה, את מר יענקל'ה מושקוביץ'' בשם חקלאי ישראל, אולי אתה יודע לסבר את אוזנינו, לבשר לנו חדשות אופטימיות, כמה עובדים הגיעו חלף פלסטינאים עד היום?
יעקב מושקוביץ':
חלף פלסטינאים? אף אחד
אליהו מרידור:
 כמה זמן עבר מאז שאתה היית שותף לשיחת ועידה איתי, שקיבלתי התחייבות שבאותו לילה אחרי אינספור דיונים כאילו מהותיים, יפורסם הנוהל ויעלה לאוויר?
יעקב מושקוביץ':
אנחנו כבר מעל שבועיים עוסקים בזה באינטנסיביות
יעקב מושקוביץ':
 אני יכול להגיד לך שאני פשוט מחכה פה עם הטלפון לראות אם באמת הכל עבר לרשות האוכלוסין
יעקב מושקוביץ':
 גם לא העונתיים
אליהו מרידור:
אז אני רוצה לספר לך, לא ה-9,000 ולא ה-1,000 לא עברו לרשות האוכלוסין
אליהו מרידור:
 הבדיקה האחרונה שקיימתי אתמול הייתה ב-03:00
אליהו מרידור:
 היום ראש מנהל עובדים זרים, כי אתה הבטחת לי, אתה אמרת לי, אתה, לא מישהו אחר, שאין לאן לזוז, התחייבות בלתי חוזרת, היום זה מועבר
אליהו מרידור:
 אתה אמרת לי או לא?
יעקב מושקוביץ':
נכון, זה מה שהבטיח לנו מנכ"ל החקלאות
אליהו מרידור:
זה מה שנאמר לך נכון?
יעקב מושקוביץ':
נכון
יעקב מושקוביץ':
 בשיחת ועידה איתך ביחד שהיום זה יעבור
יעקב מושקוביץ':
 עד רגע זה, זה לא עבר
יעקב מושקוביץ':
 אני אמור לקבל, ברשות האוכלוסין מחזיקים את הסוסים, רק תעבירו לנו את הרשימות כבר, ללחוץ על הכפתור באקסל
יעקב מושקוביץ':
 המנכ"ל עוד לא אישר את זה
אליהו מרידור:
זה אדוני סגן ראש המנהלת, כשיש צורך, יש הצדקה, יש רצון, יש הסכמה, יש עובדים שמבקשים להגיע, יש מעסיקים, ברוב המקרים, שמבקשים לקלוט, יש צוות שלם שמנהל עובדים זרים שהוא הצטמצם לרמה כזאת שלא יעברו יותר מ-48 שעות מרגע הגשת הרשימה ועד שמקבלים לגביה אישור מאושר או לא מאושר, יש חברות תעופה ומשרדי נסיעות שמוצאים נתיבי טיסה שניתן יהיה דרכם להגיע לארץ, גם בזה אנחנו פעילים
אליהו מרידור:
 צריכים רק את האנטר הקטן
אליהו מרידור:
 יש בקשה, יש הכול-הכול וחסר רק האנטר הבין משרדי בדיון
אליהו מרידור:
 סביב אותו משרד, אני כבר לא אמרתי לאדוני בין משרדים, באותו משרד, באותו משרד
אליהו מרידור:
      אז מישהו יכול לבוא ולהגיד לי שאם אתם באמת תשמשו כמבוא לביצוע אצל המשרדים הממשלתיים חמש שנים, אולי חמישים שנים
אגאי יחזקאל:
רק להגיד יושב-הראש, אני אעשה רגע הפרדה
אגאי יחזקאל:
 אנחנו משתמשים במנגנונים הקיימים
אגאי יחזקאל:
 בסוף הבעיה למטה של הקבלן באשר הוא, לצורך העניין, היא תהיה, גם אם אני אפנה אליו ישירות ואגיד שהתארגנו על האירוע הזה, עדיין יהיו חסרים לו העובדים, ולא משנה מי מפעיל אותו
אגאי יחזקאל:
 אנחנו השתמשנו בגלל קיצורי הזמנים, במנגנונים קיימים ומכרזים כדי לעמוד בתוצאות שלנו
אליהו מרידור:
ובשביל לטייב את התהליך אדוני, מה שאני ממליץ, ולצורך כך אני החלטתי לקיים דיונים בנושא הזה, ואני מלין על כך שאין מספיק חברי כנסת שמגלים עניין ומבינים, אבל תסמוך עליי שכשזה יהיה מספיק סקסי ותקשורתי הם יבואו לפה וישנו פה על הכיסא
אליהו מרידור:
      לגופו של עניין, כדי שהתהליכים באמת ימוצו, אין מנוס מכך שהמנהלת שלכם תרכז את הצורך בידיים עובדות, ואז לאפיין גזרות ישראליות ולקבל לגביהן מכסה
אליהו מרידור:
 זאת אומרת שאם אדוני הקבלן צריך לבצע, ויש לו בסל הפרויקטים שלו, חמישה פרויקטים שניים מהם במרכז הארץ ושלושה בעוטף, הוא יכול לקבל תוספת תקנים ומכסות להבאה באופן מהיר ויעיל בביטול חסמים בירוקרטים, רק לטובת העוטף, לטובת הפרויקטים של העוטף, או תוספת תקנים ומכסים
אליהו מרידור:
 וכן הלאה חקלאים, וכן הלאה בניה, וכל ענף וענף שאתם נדרשים לתת בו מענה בתוך כל הסקירה המאוד-מאוד מרגשת ומרוממת הרוח שאני אומר תודה לריבונו של עולם שיש בבנינו כל כך טובים שבאפס זמן הוקמה המנהלת הזאת, שבאפס זמן קבעה לעצמה גאנטים מאוד ברורים, לא תלושים, מתכוונים למה שהם אומרים
אליהו מרידור:
      אני פה בשביל להגיד תשתמשו בי כדי לייעל את תהליך הבאת העובדים
אליהו מרידור:
 כי בסוף בלי עובדים, כל הרצון שלך, והתקציבים, והתוכניות והשאיפות, והקבלנים, לא שווים כלום
אליהו מרידור:
 לא שווים כלום
אליהו מרידור:
 וכמה שלא תכניסו אוטומציה לחקלאות עדיין צריך מישהו שיחבר את שלב א' לשלב ב' בתהליך, וזה עדיין בן אדם אנושי
אליהו מרידור:
 ואם אנחנו יודעים שזה עובדים זרים, אז להביא ולהביא
אליהו מרידור:
 ולכן אני מקווה שמכאן אתם תיקחו את זה
אליהו מרידור:
      יש לי עוד המון שאלות לשאול, אבל זה לא יקדם אותם
אליהו מרידור:
 אנחנו נשאיר את זה לדיון ההמשך
אליהו מרידור:
 אני אפילו לא פונה לשאר המשרדים כי אני ממליץ לכם במנהלת לגבש תוכנית עבודה להבניית תהליך הקצאת עובדים זרים לצורך כלל הפעולות הנדרשות שהמנהלת מופקדת עליהם, ושפשוט תהיה להם ויזה ייעודית לאזור העבודה הייעודי הזה, ולא שום דבר אחר
אליהו מרידור:
 ויכול להיות שכך תהיה מספיק אחריות גם לכלל המשרדים שנדרשים לתת מענה בעת הזאת
אליהו מרידור:
 אני פונה אליכם מכאן, אתם יודעים על מי אני מדבר, תפסיקו להיות צודקים, תהיו חכמים, אל תנסו להוכיח אחד את השני, פשוט תייעלו את התהליכים שבינתיים שואפים לאפס אחוז הצלחה
אליהו מרידור:
      אמנם אני התכוונתי לגרוס את דברי הסיכום שלי ולהשתמש במה שאמרתי כדברי סיכום, אבל אתה מבקש כל כך יפה והגעת מקדש ברנע, אז אני לא יכול שלא לתת לך את רשות הדיבור
יעקב מושקוביץ':
תודה
יעקב מושקוביץ':
 אני רוצה להגיד משהו למנהלת
יעקב מושקוביץ':
 קודם כול אני רוצה לברך את יושב-הראש שאמר שכל מי שצריך עובדים בעוטף כמה שהוא צריך, יקבל
יעקב מושקוביץ':
 זו קודם כול הכותרת
יעקב מושקוביץ':
 עכשיו צריך לראות איך עושים את הכותרת למעשים, כי צריך את הביצוע בשטח
יעקב מושקוביץ':
 וצריך לומר ביושר, שבעצם יש 4,000 מכסות וחזרו 2,000 במסגרת החבילות שהממשלה נתנה, כמו ה-5000 לא בילטרלי, וגם הבילטרלי
יעקב מושקוביץ':
 יש חבילות של מסגרות שאפשר להביא עובדים, והובאו 2,000, אבל איפה עוד 2,000? למה לא מושכים את ה-2,000? חייבים להגיד ביושר שהחקלאים בעוטף גם מצפים שהתאילנדים יחזרו, צריך להגיד את זה ביושר
אליהו מרידור:
אני מודה לך על ההגינות
אליהו מרידור:
 רק מישהו צריך להפיל להם את האסימון שיגיעו עוד
יעקב מושקוביץ':
בדיוק
יעקב מושקוביץ':
 אני רוצה להגיע למה שאני מציע
יעקב מושקוביץ':
 הכוונה היא לשיתוף פעולה, לראות איך לנהל את העניין יותר טוב מבחינת מי שמנהל את העניינים עכשיו בתקומה, כי למשל בוויזות שהולכים להוציא עכשיו, הרי הולכים להגדיל בעוד כמעט 9,000 עובדים, יש שם למשל את כל הרפתנים בעוטף שלהם אין ויזות והם לא יכולים לקבל עובדים, אבל מצד שני יש 2,000 פנויים, אז למה אי אפשר למשוך דרך ה-2,000? צריך לנהל את העסק הזה בצורה מסודרת
יעקב מושקוביץ':
 אני מציע שבואו נעשה את זה בשיתוף פעולה ונעבוד בצורה יותר יעילה, לייצר את הוויזות כי היום יש ויזות פנויות, מה לעשות היום זה עובדתי
יעקב מושקוביץ':
     אני מבין גם את החקלאים שרוצים את התאילנדים, אנשי המקצוע שיש להם רישיון טרקטור, ויודעים איך לעשות חממות
יעקב מושקוביץ':
 לכל המכלול הזה צריך להקדיש מחשבה ביחד בשביל שהתוצאות יהיו טובות
יעקב מושקוביץ':
 כי יש כבר חבילות היום בשטח שצריך לעשות אותן
יעקב מושקוביץ':
 זאת הייתה התוספת שביקשתי להוסיף
יעקב מושקוביץ':
 תודה
קריאה:
אני רציתי להציף את הבעיה של המשתלמים החקלאיים בוגרי אוניברסיטה שהיו בעוטף ובעוטף של העוטף
אליהו מרידור:
אבל זה רלוונטי לדיון גברתי? כי הקשבתי לך קשב רב, אנשי הלשכה שלי הקשיבו לך קשב רב, ואם זה רלוונטי לדיון אז בבקשה, ואם לא, אז כמה צודק ונכון שזה לא יהיה, אין לזה מקום כרגע, תודה
קריאה:
אני רק רציתי להגיד אם אפשר להציף את זה ולטפל בזה, זה הכול
אליהו מרידור:
כן, אפשר להציף הרבה נושאים
אליהו מרידור:
 אנחנו לא שולחן חדשות, אנחנו אולם, ועדה שמקיימת דיונים בנושאים ייעודיים
אליהו מרידור:
 אם זה משתלב בתוך, בשמחה
אליהו מרידור:
 אם לא, את ביטאת באופן מיטבי את בקשותייך בשיחותנו בעבר
אליהו מרידור:
      אני אשמח לדעת אם המנהלת ביצעה איזושהי הערכת מצב לכמות העובדים הזרים שכלל הפעולות דורשות בשביל להצליח בייעוד שלכם?
אגאי יחזקאל:
הפעילות הזאת לא בוצעה
אליהו מרידור:
 אתם מתכוונים לבצע את ההערכה הזאת?
אגאי יחזקאל:
אני אעביר את הבקשה שלך, גם בהכוונת הפעילות הישירה, גם כשאנחנו לא עובדים עדיין ככה אני מדגיש את העניין, אבל אני אעביר את הבקשה ליושב-הראש, גם לראש המנהלת
אליהו מרידור:
מה הגדרת הסמכויות של המנהלת?
אגאי יחזקאל:
לגבי מה? היא אחראית על כלל הפעילות לשיקוף העוטף
אליהו מרידור:
 גם אם אתם לא מבצעים בעצמכם, כשאתם רוצים לתכלל את כלל הצרכים, אז בתוכה צריך מי שיבצע אותם
אליהו מרידור:
 אם אתם לא תציפו צורך ב-capacity מוגדר לטובת ייעודי והשגת יעדי המנהלת, אז אתם ממליצים המלצות שהן נכונות והן מבוקשות והן נצרכות, אבל אין מי שיבצע אותן
אליהו מרידור:
 אתם תקבלו רק תירוצים, אתם לא תקבלו באמת תוצאות, אתם תקבלו תירוצים למה לא היה
אליהו מרידור:
 וכשאין עובדים, אז ניתן כבר על הדרך לתרץ בעוד תירוצים שהם לא שייכים
אליהו מרידור:
 צריכה להתחיל בעובדים
אליהו מרידור:
      במידה ומדובר בהפעלות וביצוע פעולות שידיים ישראליות מסוגלות לעשות, לעודד את השוק המקומי
אליהו מרידור:
 במידה ולא, לקבוע שלטובת הצלחת השגת ייעדי המנהלת, צריכים X עובדים, שיתחלקו ב-Y חברות, ב-Z ענפים, ויהיה קשב יותר גבוה, כי זה לא יצטרך לעבור בתוך ועדות משרדיות
אסף יצחקי:
אדוני יושב-הראש, רק להגיד לגבי חקלאות, אנחנו בשיח שוטף עם משרד החקלאות ואנחנו פחות או יותר גם רואים עין בעין לגבי ההיקף של העובדים הנדרשים בחבל
אסף יצחקי:
 הסוגייה זה איך לייצר את המנגנון שיקצה אותם באופן יעיל, וגם כפי שאתה יודע אדוני יושב-הראש, משרד החקלאות זה לא החסם של כניסת עובדים זרים לישראל
אליהו מרידור:
אוקיי, ואתה מדבר על התוצר הנלווה להחלטת הממשלה 1127?
אסף יצחקי:
של יולי?
אליהו מרידור:
נקבע שהתוכנית הרב שנתית מאוקטובר, מה שהתוכנית הרב שנתית של מנהלת תקומה תכלול מתן מענה לשילוב ידיים עובדות ישראליים וזרים בחקלאות
אסף יצחקי:
בוודאי ואנחנו מבינים גם שיש, כמו שאמרת בעצמך אדוני יושב-הראש, תחומים שבהם זה לא יעזור, צריך את הידיים הזרות כי הישראלים לא ייכנסו לתחומים האלה ואנחנו לא צריכים להשלות את עצמנו בעניין הזה
אליהו מרידור:
ידיים עובדות זרות שצריכות להיכנס כדבר שבשגרה, גם אם הצורך הזה מגיע לידי ביטוי מתת הענף של תחום החקלאות במנהלת, זה דבר שבשגרה גם בימי חירום
אליהו מרידור:
 אבל הצורך בתגבור ידיים עובדות לצורך ביצוע הפעולות, זה ממוקד למכסה מסוימת, לפרק זמן קצוב, ושעובדים לא יכולים לעבור ממקום למקום וחייבים להגיע בהיקפים נרחבים
אליהו מרידור:
 ולתוך זה להכניס לא רק הגדלת מכסות למי שכבר זכאי היום, אלא הקצאת מכסות למי שאמור לבצע את הפעולות, כמו אגב ענף התשתיות שהוא תת ענף בבינוי שהם עדיין לא מקבלים הכרה לצורך קבלת ידיים זרות, ואין להם איך לבצע את העבודה שאם היא תבוצע או לא, זה המדד להצלחת מנהלת תקומה או חלילה ההיפך
אליהו מרידור:
 לכן אני מבקש רגע להתמקד על זה
אליהו מרידור:
      אז כאמור, יש לי עוד לא מעט שאלות אבל לאור העובדה שעדיין לא בוצעה עבודת מטה בבסיס במנהלת לעניין התייחסות והצורך בנושא קליטת עובדים זרים, בתכנון היעדים והצרכים וההקצאה, לא נכון יהיה לשאול כי התשובה תמיד תוביל אותנו לאותו מקום, אבל אני מקווה שלפחות מהסקירה שלי ושתי הדוגמאות שהבאתי למכובדי גם בעניין הבינוי וגם בעניין החקלאות, אתה יכול להתרשם שבאמת יש צורך גם בעבודת מטה ייעודית שלכם, כפי שאגב נקבע באותה החלטת ממשלה, וגם כדי שלא תסמכו באמת על אותם משרדים שהם יהיו קבלן הביצוע לעבודת המטה המאוד-מאוד חשובה שעל פי הסקירה שאני מקבל ממכם היא באמת מאוד מדהימה
אלון אורון:
אלון אורון סגן מנהל מחוז הנגב במשרד החקלאות
אלון אורון:
 לגבי נתונים לגבי הצורך בחקלאות
אלון אורון:
 אם אתה רוצה, אנחנו יכולים לדבר על זה
אלון אורון:
 אם אתה רוצה לקיים דיון נפרד על כל הסקטורים אז גם אפשר
אלון אורון:
אני אגיד באופן כללי שחבל תקומה הוא חבל חקלאי אם לא החלקאי ביותר בארץ
אלון אורון:
 התפיסה שלנו שאנחנו כמדינה, כממשלה, צריכים לתת בתחום שלנו, בתחום החקלאות לחקלאות ולחקלאים את התנאים הטובים ביותר בשביל להשתקם ובשביל להתפתח, ובין יתר הדברים זה כולל אם זה תשתיות השקעות והקצאת גורמי ייצור, אנחנו כרגע בדיון על גורמי ייצור
אלון אורון:
      אנחנו שותפים לעמדה שאתה הצגת, ושפה המנהלת הציגה, שעובדים זרים בחקלאות לא צריכים להיות חסם עבור החקלאים במנהלת תקומה
אלון אורון:
 יושב-הראש והוועדה מכירים את הסוגייה הזאת של עובדים זרים בחקלאות, עוסקים בה לא מעט
אלון אורון:
 אתם יודעים שהיום יש פער בין המקדם הנורמטיבי, ההמלצה המקצועית שלנו כמשרד החקלאות לבין כמות העובדים שמוקצים בפועל, כי המכסה הארצית לא מאפשרת עמידה במכסה הארצית
אלון אורון:
      לאחרונה המשרד ערך סקר בכל חקלאי הארץ לגבי הבקשה לתוספות לעובדים זרים
אלון אורון:
 אני אגיד שעשינו איזשהו ניתוח לגבי הבקשות בחבל תקומה והפער בין הערך הנורמטיבי, קרי הערך המקצועי שאנחנו חושבים שצריכים לתת לחקלאים בהתאם לפעילות החקלאית ללא קשר למכסות, לבין הבקשה של החקלאים היה פער מצומצם מאוד של כמה עשרות עד מאה עובדים
אלון אורון:
 זאת אומרת אם אני מסתכל היום על הרצון של החקלאים, על הצורך של החקלאים עצמם ביחס למודל הנורמטיבי, זה די משקף
אלון אורון:
      כמו שאמרנו, העמדה של השר שמציג את זה מעל לכל במה, בסוף חקלאי שצריך עובד צריך לקבל עובד וזה לא צריך להיות מכסות, וזה צריך להיות פתוח
אליהו מרידור:
וחרף כל זאת, בוא תדייק
אליהו מרידור:
 ביולי 2023 הוגדלה המכסה ב-9,000 עובדים
אליהו מרידור:
 עד רגע זה משרדכם, בניגוד גמור לגישתו של השר הנמרץ שלכם, עדיין לא תמכו למצוא את המודל שבאמצעותו יחולקו אותם עובדים
אלון אורון:
לא מתווכח, אתה צודק
אלון אורון:
 ואני אגיד שאני גם זז פה בכיסא בחוסר נוחות מהסיטואציה הזאת ברמה האישית לא נוח לי עם זה
אליהו מרידור:
וזה מה שניסיתי לבטא ולהעביר במסר לתת אלוף במילואים יחזקאל
אלון אורון:
אז עוד פעם אני אחזור לקו שרציתי להגיד, שאנחנו חושבים שלא צריכה להיות הגבלה
אלון אורון:
 אנחנו מבינים שבמדיניות הנוכחית של הממשלה שכן יש מדיניות קיצוב לגבי כניסה של עובדים זרים כן תצטרך להיות פה איזושהי הקצבה
אלון אורון:
      העמדה שלנו היא שצריך להיות בהתאם למודל ההקצאה הנורמטיבי, קרי ללא קיצוץ, בתוספת של 20% להתפתחות ולגדילה, כשהערך התוספתי בעצם בין מודל ההקצאה לבין המודל הנורמטיבי לא יהיה על חשבון המכסה הארצית כי אם בעצם אנחנו לוקחים את זה מאזורים אחרים, אז בעצם שכרנו יצא בהפסדנו
אלון אורון:
      אני מבקש להעלות עוד שתי סוגיות בעניין הזה
אלון אורון:
 אחד זה הקצאה לבתי אריזה גדולים
אלון אורון:
 באזור בחבל תקומה יש בתי אריזה גדולים שעוסקים בחקלאות בעיקר תפוחי אדמה – ראינו את הנתונים קודם שחבל תקומה הציגו – היום אין מודל הקצאה, אין אפשרות להקצות עובדים זרים לעובדי האריזה והחקלאות
אלון אורון:
 אנחנו חושבים שנכון כן להקצות גם עובדים זרים לבתי אריזה
אלון אורון:
 אלו לא מספרים גדולים אבל זה נכון כן לאפשר את זה
אליהו מרידור:
כשאנחנו נתרשם שהתחום והמעסיקים עושים כל מה שהם יכולים בשביל לקלוט לדוגמה את אנשי הפזורה כדי לתת מענה תעסוקתי למניעת פשיעה והדרדרות ושילוב בחיי החברה, אז גם לעניין בתי האריזה יהיה יותר מקום לתת מענה, אבל זה עדיין לא חלק
אליהו מרידור:
 אבל אין ספק שמתן מענה בבניית והקמת בתי האריזה, זה חלק מהותי מנושא שאתם תצטרכו להתייחס אליו במנהלת תקומה
אלון אורון:
ונושא האחרון שרציתי להתייחס אליו, הוא בעצם עלות העובדים הזרים
אלון אורון:
 האגרות שאנחנו חושבים שנכון לראות אם יש דרך כן לבטל או לצמצם בחבל תקומה
אליהו מרידור:
זה לא חלק מהדיון
אליהו מרידור:
 כשהמנהלת תגיע ותגיד שזה החסם ועם זה צריך להתמודד, אנחנו נתמודד
אליהו מרידור:
 אבל לא צריך להזכיר לך מה משלמים מעסיקים אחרים בענפים אחרים בעובדים זרים
אליהו מרידור:
 אני אבקש לתת את רשות הדיבור למר אלי מוגרבי שנמצא איתנו בזום
אליהו כהן מוגרבי:
שלום לכולם, תודה ליושב-הראש
אליהו מרידור:
אתה יכול להגיד את מי אתה מייצג?
אליהו כהן מוגרבי:
אני שומע את הדיון הממצה שלך, והמעניין יותר
אליהו כהן מוגרבי:
 אני מצפה ממנהלת תקומה לקחת יוזמה בנושא העובדים הזרים, לא אכנס לתחומים האחרים, כי נושא העובדים הזרים מאוד מעסיק אותנו
אליהו כהן מוגרבי:
 יש לנו פה בנגב, ביישובי עוטף עזה, 500 מעסיקים של עובדים זרים, סדר גודל של 4,100 עובדים זרים
אליהו כהן מוגרבי:
 כיום בערך מחציתם נמצאים פה, החצי השני לא נמצא פה
אליהו כהן מוגרבי:
 חקלאים ממתינים בקוצר רוח להקצאה של ה-9,000, התוספות שאנחנו מדברים עליהם
אליהו מרידור:
מר מוגרבי, אני לא רוצה להיות צבוע
אליהו מרידור:
 לגישתי, כל חקלאי שמחזיק בוויזה פנויה, מקבל כרטיס אדום, לא יכול לקבל בן אדם אחד מתוך ה-9,000
אליהו מרידור:
 אחד
אליהו כהן מוגרבי:
אוקיי, שמעתי אותך
אליהו כהן מוגרבי:
 לא, לא
אליהו מרידור:
אני מבטא את זה כאן
אליהו מרידור:
 אני בא לסייע לחקלאות לפני שאני בא לסייע לחקלאים, אני לא עובד של החקלאים, וחקלאי ששומר לעצמו ויזות והוא לא מוכן לא להזמין ולא להשאיל אותם לא צריך לקבל שום תוספת של עובדים זרים, וזה גם לא חלק מהדיון
אליהו מרידור:
 ואני חש כבוד רב לאדוני אבל חשוב שנבהיר פה, מחצית מהוויזות לא ממומשות כשיש עסקים שקורסים בתחום שלכם, קורסים
אליהו כהן מוגרבי:
כמו שאמר יענקל'ה אני אחזור שוב
אליהו כהן מוגרבי:
 הגיעו פה חבר'ה ממלאווי, מסרי לנקה ומזמביה, ומעוד כל מיני מדינות, נפאל או ויטנאם
אליהו כהן מוגרבי:
 הגיעו לפה באזור ונמצאים כאן בשבועיים האחרונים
אליהו כהן מוגרבי:
 לחלק גדול מהחקלאים אין ההיתרים, אין ויזות פנויות
אליהו כהן מוגרבי:
 יש לי משתלות באזור עם 27-28, הם מלאים עד הסוף, הם משוועים לכוח אדם
אליהו כהן מוגרבי:
 הם לא יכולים להכניס אף אחד, הם ממתינים להצעה של ה-9,000 האלה
אליהו כהן מוגרבי:
 קחו בחשבון שמ-2018 לא היה מפקד עובדים זרים במשרד החקלאות
אליהו כהן מוגרבי:
 תבינו שיש פערים בין המציאות לבין מה שקרה בעבר
אליהו כהן מוגרבי:
      עכשיו אני בא ואומר דבר כזה, גם 300 משתלמים שהיו פה ביישובי עוטף עזה, משרד החוץ לא מאפשר להם להיכנס בגלל האירוע שהיה בעלומים, הם לא נכנסים לפה, אז תבינו את החוסר
אליהו כהן מוגרבי:
 אני בא ואומר דבר כזה, מתוך ה-4,100 תנו יד חופשית לחקלאים לקחת בעוטף עזה את כל מה שהם צריכים ולא לנייד ולא לקחת שום דבר אחר
אליהו כהן מוגרבי:
      חקלאי שמקבל הקצאה לעוטף עזה, העובד הזר שלו יישאר בעוטף עזה, גם אם הוא יעביר אותו, הוא יעביר אותו לאחד מהחקלאים ביישובי העוטף ולא יצטרך להעביר אותו למקומות אחרים, תגבילו את זה